open-index/open-wikipedia-markdown huggingface dataset:
Bosansko primorje

**Bosansko primorje** je kulturno-historijska cjelina na srednjem Jadranu, koja se danas prostire na području Dalmacije.

U razvijenom srednjem vijeku primorje je dio bosanske države, kad ga ban Stjepan II Kotromanić pridodaje matici zemlji, zajedno s područjem Huma (danas Hercegovina), čime cijela teritorija od Neretve do Cetine, zajedno sa velikim dijelom Dalmacije, odnosno obalnim pojasom od Dubrovnika do Splita, postaje bosanskom teritorijom. Središte ove (mikro)regije je Makarska (Makar), po kojoj se ovo područje danas zove i Makarska rivijera. Bosanski kralj Ostoja prodao je dio primorja Dubrovčanima 1399.

Tradicionalni gosti i posjetitelji ovog područja i danas su najvećim dijelom Bosanci, koji na ovom dijelu obale posjeduju i dobar dio nekretnina, čime se ime *Bosansko primorje* i danas može opravdati.

## Također pogledajte 
* Hrvatsko primorje

Kategorija:Geografija Bosne i Hercegovine‎
Kategorija:Župe u srednjovjekovnoj Bosni‎
.cs

**.cs** jest bivši rezervisani najviši Internet domen za Srbiju i Crnu Goru (ISO 3166). Ovaj domen je koristila Čehoslovačka, a kasnije Češka i Slovačka sve do 1995. godine.

## Također pogledajte 
* Spisak ostalih najviših internetskih domena

## Reference 
## Vanjski linkovi 
* Spisak najviših domena, na *iana.org*.

Kategorija:Srbija i Crna Gora
Kategorija:Najviši državni domeni
Vrba

**Vrba** je biljka iz roda Salix koji okuplja do 350 vrsta. Obično raste kao drvo, mada može poprimiti i formu grma. Kora stabla je siva i ispucala. Grane su tanke i dosta savitljive, mada često dolazi do lomljenja grana zbog njihove krhtosti. List je većinom uzak i zašiljen na vrhu, tamnozelene boje na licu i nešto svjetliji na naličju.

Vrba je dvodoma biljka koja ima "muške" i "ženske" cvjetove. Na jednom drvetu mogu se naći cvjetovi samo jednog pola, dakle ili muški ili ženski cvjetovi. Plod sadrži mnogobrojne sjemenke koje se lahko rasijavaju, a koje sazrijevaju prije ili istovremeno sa cvjetanjem.

Raste obično na plavnim područjima, uz rijeke ili na vodenastim tlima.

Vrba posjeduje i ljekovita svojstva. Njena kora se od davnina koristi za spravljanje čaja koji ublažava bolove i pospješuje izlučivanje otrovnih tvari iz organizma. Osim kore koriste se i mladice sa pupoljcima na vrhu.

## Vanjski linkovi 
* Herbateka
* Ljekovito bilje
* 2020 sajt - o drvetu vrbe
* slika vrbe 
* Answers.com
* US federalna baza podataka drveća

Kategorija:Flora Bosne i Hercegovine
Kategorija:Malpighiales
Liliuokalani

**Liliuokalani** (također poznata i kao **Lydia Kamakahea**, **Lydia Liliuokalani Paki**, **Liliu Kamakaeha**, '''Lydia Paki Kamehaka Lili'uokalani** i **Lydia Paki Kamehamea Liliuokalani'*) (2. septembar 1838 - 11. novembar 1917) je bila posljednji havajski monarh.

Dana 16. septembra 1862. udala se za John Owen Dominisa, koji je postao guverner ostrva Oahu i Maui. Nisu imali djece.

Liliuokalani je nasljedila tron od svog brata Kalakaule 17. januara 1891. godine. Kratko potom, pokušala je da donese novi ustav, pošto je postojeći, poznat kao "bajonetski ustav", ograničavao njenu moć i politički uticaj nad Havajcima. Američki interesi na ostrvu bili su vezani za tarifu u trgovini šećerom i aneksija se smatrala zaštitom američkog biznisa. Kao rezultat, američki ministar na Havajima u to vrijeme, John L. Stevens, naredio je da se trupe iz Bostona iskrcaju na ostrvo, pod maskom zaštite palače Jolani i drugih vladinih zgrada. Liliuokalani je zbačena s trona 1893. godine i osnovana je privremena vlada.

Američka vlada vjerovala je da je havajski narod uz kraljicu, pa je ponudila da vrati kraljici prijestolje, uz uslov da svima koji su učestvovali u prevratu bude oprošteno. Odbila je, dijelom usljed sile koja je korišćena protiv nje i njene imovine, uključujući kamenje i vatreno oružje korišteno sa ciljem da je izbace iz kuće. Sa ovakvim razvojem događaja, tadašnji predsjednik Sjedinjenih država, Grover Cleveland, poslao je dopis Kongresu Sjedinjenih Američkih Država. 4. jula 1894, Republika Havaji je proglašena i Sanford B. Dole, jedan od prvih ljudi koji su pokrenuli ukidanje monarhije je postao predsjednik. Republika je odmah priznata od strane vlade Sjedinjenih Američkih Država.

Liliuokalani je uhapšena 16. januara 1895, nekoliko dana nakon propale kontrarevolucije koju je podigao Robert Wilcox, kada je oružje nađeno u dvorištu njenog doma. Ona je poricala da je znala da se oružje tu nalazi. Zatvorena je u malu sobu u palači Jolani do 1896. godine, kada je oslobođena. Otišla je u svoju kuću, Washington Place, gde je živjela do svoje smrti 1917. godine. Havaji su anektirani Sjedinjenim državama kroz rezoluciju Kongresa Sjedinjenih Američkih Država 1898. godine.

Liliuokalani je bila objavljivani pisac i kompozitor. Njena knjiga, *"Havajska priča havajske kraljice"*, bavi se historijom Havaja. Jedna od njenih najpoznatijih kompozicija je himna *"Aloha Ue"'' koju je komponovala u zatočeništvu.

## Vanjski linkovi 
* Queen Liliuokalani

Kategorija:Havajski vladari
Kategorija:Svrgnuti vladari
Brzina

**Brzina** je promjena položaja objekta, jednaka specifikaciji njene putne brzine i smjera kretanja, npr. 60&nbsp;km/h ka sjeveru.
Brzina je važan koncept u kinematici, grani klasične mehanike koja opisuje kretanje tijela.

Brzina je vektorska mjerna veličina; da bi je definirali potrebni su pravac, smjer i intenzitet. skalarna apsolutna vrijednost (veličina) brzine se naziva "putna brzina", veličina koja se mjeri u metrima u sekundi (m/s ili m&middot;s−1) po SI (metričkom) sistemu. Na primjer, "5 metara u sekundi" je skalar (ne vektor), dok je "5 metara u sekundi ka istoku" vektor.

**Iznos brzine** je derivacija puta po vremenu:
::::v={ds \over dt}

pri čemu *s* označava funkciju *s(t)* koja je pređeni put (dužina pređene putanje) do trenutka *t*, računajući od nekog početnog trenutka ili položaja. Slovo *v* označava iznos brzine, funkciju *v(t)*, koja se može mijenjati od trenutka do trenutka, ali ne može biti negativna.

Ta se definicija izvodi iz znatno očiglednijeg pojma *prosječnog (srednjeg) iznosa brzine*. Naprimjer, ako tačka pređe put od 12 metara u vremenskom intervalu od 4 sekunde, ona u prosjeku prelazi put od 3 m po jednoj sekundi tog intervala. Prosječni iznos brzine je 3&nbsp;m/s, a dobija se dijeljenjem pređenog puta s pripadajućim vremenskim intervalom, i pokazuje da je metar u sekundi (**m/s**) mjerna jedinica za brzinu u SI sistemu.

Ukoliko dođe do promjene u putnoj brzini, pravcu, smjeru, ili svemu, tada objekat mijenja brzinu i kaže se da ima *ubrzanje* (akceleraciju).

## Reference 
## Vanjski linkovi 
* https://www.docenti.unina.it/webdocenti-be/allegati/materiale-didattico/30169

* https://books.google.ba/books?id=s5dDEAAAQBAJ&pg=PA71&redir_esc=y#v=onepage&q&f=false

Kategorija:Brzina
Kategorija:Kretanje
Kategorija:Kinematika
Kategorija:Izvedene SI jedinice
Energija

**Energija** je sposobnost tijela da vrši rad, a isto se tako može reći da su rad i energija ekvivalentni pojmovi, iako obim i sadržaj te dvije riječi nije sasvim identičan. U biti, **promjena energije** jednaka je izvršenom radu pa se stoga i izražavaju istom mjernom jedinicom - džul [**J**] u čast engleskog fizičara Jamesa Prescotta Joulea. 
Vršenje rada se može manifestirati na mnogo načina: kao promjena položaja, brzine, temperature itd.

U svemiru ne postoje tijela i sistemi koji ne posjeduju energiju. Energiju se ne može uništiti niti iz bilo čega dobiti, ona samo prelazi iz jednog oblika u drugi, s jednog tijela na drugo i uvijek u skladu sa zakonom o održanju energije. Postoje mnogi oblici energije koji opet imaju svoje podgrupe koje dolaze do izražaja kod proučavanja različitih znanstvenih problema:
* Mehanička energija (Kinetička energija i Potencijalna energija)
* Toplotna energija
* Električna energija 
mini|205x205px|Okom vidljivi oblik energije|lijevoSimbol za energiju je E a osnovna jedinica je 1J = [Ws]
Izračunavanje energije je jedan od bitnijih zadataka u tehnici, s obzirom na to da nam to daje informaciju o mogućem radu koji se može dobiti, a znanja o procesima i načinima pretvaranja raznih oblika energije u mehnički rad su kamen temeljac tehnološkog napretka i ljudske civilizacije.

U fizici elementarnih čestica se upotrebljava manja i mnogo prikladnija jedinica za energiju - elektronvolt [**eV**], koji iznosi 1.602176462×10−19 J. 1 elektronvolt je definisan kao ona energija koju ima čestica naboja \mathbf{}e kad je iz stanja mirovanja ubrza napon od 1 V.

## Izvori energije 
Iako termin "izvor energije" u fizici nema smisla, jer se kosi sa osnovnim *Zakonom o održanju energije*, ovdje se podrazumijevaju oni elementi koji mogu dati određenu korisnu energiju tj. energiju koja će vršiti koristan rad. Svi sistemi mogu se podijeliti na dvije osnovne grupe: 
* Obnovljivi izvori energije i
* Neobnovljivi (*konvencionalni*) izvori energije

Kada se govori o obnovljivim izvorima energije (često se koristi i termin ekološki čista energija) ne treba ih smatrati osnovnim izvorima niti se treba oslanjati samo na jedan sistem, nego se posmatra u globalnom smislu, korištenje što više različitih sistema kako bi se klasični izvori energije sačuvali što duže.

U obnovljive izvore energije ubrajamo:
* Sunčeva energija
* Energija vjetra
* Hidroenergija
* Toplotna energija
* Energija plime i oseke
* Energija talasa
* Kapilarni sistemi
* Gorive ćelije
* Vodik

## Također pogledajte 
* Eksergija
* Entalpija
* Entropija
* Motor (mašina)
* Mikro izvor energije

## Vanjski linkovi 
* Energija i razni energetski izvori
* Interesantne činjenice o raznim energetskim izvorima
* Prednosti obnovljivih izvora energije 

## Reference 
Kategorija:Energija
Kategorija:Termodinamika
Računarski zvučnici

mini|250p|desno|Računarski zvučnik

**Računarski** ili **multimedijalni zvučnici** su vanjski zvučnici opremljeni sa muškim priključkom koji se uključuje na zvučnu karticu. Računarski zvučnici su obični pojednostavljeni stereo sistemi bez radia i ostalih integrisanih stvari.

Postoji mnogo različitih zvučnika, od najobičnijih stereo zvučnika pa sve do 7.1 surround sistema sa naprednim opcijama.

## Glavni proizvođači 
*Altec Lansing
*Bose
*Creative Labs
*Cyber Acoustics
*Dell, Inc.
*GE
*Harman Kardon
*Klipsch
*Logic3
*Logitech
*MasonWare
*Hewlett-Packard

## Također pogledajte 
*Zvučna kartica
*Zvuk

Z, Računarski zvučnici
Kategorija:Američki izumi
Kljukuša

**Kljukuša** je tradicionalno bosansko jelo sa krompirom i jedno od najpoznatijih jela u Bosanskoj Krajini. Potiče još iz Osmanlijskog doba, a zbog njene relativno lahke pripreme je jedno od osnovnih jela starobosanske kuhinje. Do prije 35 godina, kljukuša je bila delikatesa i pravila se najčešće u posebnim prilikama kao što su vjenčanja, odlazak mladih u vojsku itd. 

## Vanjski linkovi 
* http://www.kuhar.ba: kljukuša 

Kategorija:Bosanska kuhinja
Papa Aleksandar VI

**Papa Aleksandar VI**, rođen kao **Rodrigo Llançol de Borgia** (1 januar 1431 – 18. august 1503), bio je rimski papa od 11. augusta 1492. do svoje smrti. On je jedan od najkontroverznijih renesansnih papa, zbog toga što je priznao očinstvo nad djecom svojih ljubavnica. Stoga, njegovo špansko prezima Borgia postaje sinonim za libertinizam i nepotizam koji se tradicionalno smatra karakterom njegovog pontifikata. Međutim, dva Aleksandrova nasljednika, Siksto V i Urban VIII, opisuju ga kao jednog od najistaknutijih papa još od vremena svetog Petra.

## Biografija 
### Mladost i uspon 
Rodrigo Llançol je rođen 1. januara 1431. godine u gradiću Xativa blizu Valencije u tadašnjem Aragonu. Rođen je u aristokratskoj i utjecajnoj aragonskoj porodici kao dijete Jofre Llançola y Escriva i njegove supruge Isabele de Borgia y Cavanilles. Nakon smrti oca, usvojio ga je majčin brat Alfonso de Borgia, kasniji papa Kalist III. Sa njim je preselio u Italiju i uzeo njegovo prezime Borgia.

Rodrigo Borgia je studirao pravo u Bologni, gdje je i diplomirao. Nakon izbora njegovog ujak za papu Kalista III, on je zaređen za đakona i postavljen za kardinala 1456. godine sa samo dvadeset pet godina. Sljedeće godine izabran je za prorektora Svete Rimske crkve. Papa Pio II ga je 1458. godine postavio za biskupa Valencije. Valencijska biskupija je 1492. godine postala nadbiskupija, tako da je Borgia postao formalno nadbiskup Valencije. Kao prorektor Svete Rimske crkve Rodrigo Borgia je služio pet papa: Kalista III, Pija II, Pavla II, Siksta IV i Inocenta VIII. Za to vrijeme je stekao veliko iskustvo u administrativnim poslovima crkve, veliki utjecaj i ogromno bogatstvo.

Ambiciozan i častohlepan bogataš (vinogradar) shvatio je moć crkve i kupio oba crkvena naslova: kardinal i papa. Od papinstva napravio unosan posao za sebe i porodicu. Njegovo ime je zauvijek zapamćeno kao ime razvratnika i čovjeka koji se od ničega ne suspreže - prava suprotnost od onoga što bi njegov položaj trebao manifestirati.

Imao je devetero djece. Sin Cesare je bio sličnog mentalnog sastava i bio je nesmiljeni vojskovođa, a kćerka Lukrecija je bila njegova marioneta (navodno ju je i obljubio) i moneta za kupovinu uticaja i položaja (triput ju je udavao).

## Reference 
## Vanjski linkovi 
Kategorija:Pape
Kategorija:Rođeni 1431.
Kategorija:Umrli 1503.
Slavonski Šamac

[mini|280px|Slavonski Šamac, zona graničnog prijelaza prema [Bosna i Hercegovina|BiH]]
**Slavonski Šamac** je naseljeno mjesto i općina u Hrvatskoj, u Brodsko-posavskoj županiji.

## Historija 
Do teritorijalne reorganizacije u Hrvatskoj nalazio se u sastavu stare općine Slavonski Brod.

## Stanovništvo
Na popisu stanovništva 2011. godine, općina Slavonski Šamac je imala 2.169 stanovnika, od čega u samom Slavonskom Šamcu 996.

### Općina Slavonski Šamac 
**Napomena**: *Nastala iz stare općine Slavonski Brod.*

### Slavonski Šamac (naseljeno mjesto) 
**Napomena**: *Do 1931. iskazivano pod imenom **Šamac**, a od 1948. do 1971. pod imenom **Šamac Slavonski**.*

### Popis 1991.
Na popisu stanovništva 1991. godine, naseljeno mjesto Slavonski Šamac je imalo 1.295 stanovnika, sljedećeg nacionalnog sastava:

### Popis 1910.
## Također pogledajte
* Spisak općina u Hrvatskoj

## Literatura 
* http://pod2.stat.gov.rs/ObjavljenePublikacije/G1991/pdf/G19914018.pdf Savezni zavod za statistiku i evidenciju FNRJ i SFRJ, popis stanovništva 1948, 1953, 1961, 1971, 1981. i 1991. godine.
* Knjiga: "Narodnosni i vjerski sastav stanovništva Hrvatske, 1880-1991: po naseljima, autor: Jakov Gelo, izdavač: Državni zavod za statistiku Republike Hrvatske, 1998., , ;

## Reference 
## Vanjski linkovi 
Kategorija:Općine u Hrvatskoj
Kategorija:Općine u Brodsko-posavskoj županiji
Kategorija:Naselja u Hrvatskoj
Kategorija:Naselja u Brodsko-posavskoj županiji
Kategorija:Naselja u Slavonskom Šamcu
*
Lee Harvey Oswald

**Lee Harvey Oswald** (Li Harvi Ozvald) (18. oktobar 1939 – 24. novembar 1963) bio je bivši američki marinac koji je bio optužen za ubistvo Johna F. Kennedya, tadašnjeg predsjednika Sjedinjenih Američkih Država. Nakon navodno počinjenog zločina, Oswald je uhapšen 22. novembra 1963. godine, ali je ubijen prije nego što je izveden pred sud.

## Rani život
Lee Harvey Oswald rođen je u New Orleansu u američkoj saveznoj državi Louisiani, dva mjeseca nakon smrti svoga oca. Kao dijete Oswald je često zapadao u nevolje, jer je prema tvrdnji psihijatra bio emocionalno poremećena osoba. Oswald je izbačen iz škole i u dobi od 17 godina pridružio se Mornaričkom korpusu vojske Sjedinjenih Država. Nakon toga je prebjegao u SSSR gdje je zatražio državljanstvo ali je odbijen.

Godine 1962. vratio se u Sjedinjene Američke Države sa suprugom Marinom, rođenom sovjetskom državljankom i njihovom kćerkom. U junu 1962. Oswaldovi se sele u Fort Worth u Teksasu. U oktobru te godine Oswald se zapošljava u Teksaškom skladištu knjiga u Dallasu.

## Atentat
Dana 22. novembra 1963. godine snajperist sa šestog sprata spomenute zgrade ispaljuje tri hica na kolonu automobila u kojoj je bio američki presjednik John F. Kennedy, pri tome smrtno ranivši Kennedya i ozljedivši guvernera Teksasa Johna Connallya. Sat vremena kasnije Oswald je uhapšen u kino dvorani lokalnog kina. Oswald je također optužen da je ubio policajca J.D. Tippita, koji je ubijen vrlo kratko nakon Kennedyevog ubistva. Dana 24. novembra, kada ga je policija vodila iz gradskog zatvora u okružni zatvor Oswalda je, pred TV kamerama, smrtno ranio Jack Ruby i to usred gomile policajaca i novinara. Ruby, vlasnik noćnog kluba u Dallasu, tvrdio je kako je bio izbezumljen predsjednikovim ubistvom.

Kako bi istražila Kennedyevo ubistvo osnovana je posebna komisija, predvođena predsjednikom Vrhovnog suda Earl Warrenom. Unatoč mnogobrojnim teorijama zavjere komisija je u svom zaključku 1964. godine ustvrdila da je Oswald djelovao sam. Godine 1979. povjerenstvo američkog Kongresa priznalo je da postoji mogućnost zavjere i izjavilo kako također postoji mogućnosti da je u ubistvo umiješana još jedna osoba. O ovom atentatu napisano je dosta knjiga, novinskih članaka, a snimljene su i brojne dokumentarne serije. Međutim najveći uspjeh postigao je igrani film *JFK* (glavna uloga: Kevin Costner).

## Također pogledajte
*Atentat na Johna F. Kennedyja

## Reference 
## Vanjski linkovi 
*

Kategorija:Rođeni 1939.
Kategorija:Umrli 1963.
Kategorija:Biografije, New Orleans
Kategorija:Američki kriminalci
Dijamant

Mineral **dijamant** je alotropska modifikacija ugljika.
Dijamant je najtvrđi mineral u prirodi. Zbog toga se koristi za rezanje, brušenje i poliranje drugih mekših materijala – upotreba u industrijske svrhe. Rezanjem i poliranjem dijamanata dobija se brilijant, koji se koristi kao ukras. Poliranje se izvodi dijamantnom prašinom. Budući da se zna da nastaje u atmosferi gdje vladaju visoki pritisak i temperatura, danas je usavršena proizvodnja umjetnih dijamanata, koji se koriste isključivo u industrijske svrhe.

Dijamant je najtvrđi mineral u prirodi. Dijamant ima najvišu temperaturu topljenja (3820 K ili 3547&nbsp;°C), toplotnu vodljivost i najnižu molarnu entropiju (2,4 J mol-1 K-1) od bilo kojeg elementa. Na Mohsovoj skali zauzima najviše mjesto s tvrdoćom 10.

Pri atmosferskom pritisku i sobnoj temperaturi dijamant je termodinamički nestabilan te se konvertira u grafit, ali je ta konverzija toliko spora da se dijamant smatra kinetički stabilnom supstancom. Grafit i dijamant u ravnoteži su pri 300 K na otprilike 15.000 atmosfera.

Dijamant se, zbog svoje tvrdoće, koristi kao alat za rezanje, bušenje, brušenje i poliranje.

Kopa se u rudnicima i najveći svjetski proizvođači dijamanata su Rusija i Južnoafrička Republika.

## Također pogledajte 
* Beta-karbon-nitrid

## Vanjski linkovi 
* Properties of diamond: Ioffe database
* Interactive structure of bulk diamond (Java applet)
* "A Contribution to the Understanding of Blue Fluorescence on the Appearance of Diamonds". (2007) Gemological Institute of America (GIA)
* Tyson, Peter (novembar 2000). "Diamonds in the Sky".

Kategorija:Minerali samorodnih elemenata
Kategorija:Drago kamenje
Spisak predsjednika Sjedinjenih Američkih Država

**Spisak predsjednika Sjedinjenih Američkih Država** sastoji se od 47 šefova države u historiji SAD-a. Spisak uključuje samo one osobe koje su položile zakletvu predsjednika Sjedinjenih Američkih Država u skladu s odredbama američkog ustava koji je usvojen 1789. Spisak ne uključuje osobe koje su vršile dužnost predsjednika SAD-a prema 25. amandmanu američkog ustava.

Brojevi označavaju neprekinuto vrijeme jedne osobe na dužnosti. Naprimjer, George Washington bio je na dužnosti predsjednika tokom dva mandata i ovdje je označen kao prvi predsjednik, a ne kao prvi i drugi. Gerald Ford preuzeo je predsjedničku poziciju Richarda Nixona nakon njegove ostavke, a to bi u stvari bio Nixonov drugi mandat. Budući da Ford nije bio izabran glasanjem, nije uzet u obzir tokom tog mandata i zbog toga je označen kao 38. predsjednik. Grover Cleveland i Donald Trump vršili su dva vremenski razdvojena mandata i zato su  pod brojevima 22 i 24, odnosno 45 i 47. To je razlog što spisak ima 47 predsjednika, ali samo 45 osoba.

Boje označavaju pripadnost političkoj partiji svakog predsjednika.

## Spisak
1 Umro za vrijeme trajanja mandata potpredsjednika.
2 Dao ostavku na mjesto potpredsjednika.
3 Umro na dužnosti prirodnom smrću.
4 Demokrat na listi vigovaca.
5 Umro za vrijeme mandata potpredsjednika, nije zamijenjen.
6 Ubijen.
7 Demokrat koji je bio na listi Unionista zajedno sa Abrahamom Lincolnom, republikancem.
8 Dao ostavku.
9 Položio zakletvu kasnije nego što je očekivano.

## Također pogledajte
*Jefferson Davis
*Spisak potpredsjednika Sjedinjenih Američkih Država

## Reference
*Frank Freidel and Hugh S. Sidey, "The Presidents of the United States" . Bijela kuća.
*Robert S. Summers, "POTUS: Presidents of the United States". Javna biblioteka na Internetu.

## Vanjski linkovi
*
.ve

**.ve** je najviši Internet domen za Venecuelu.

## Također pogledajte 
* Spisak ostalih najviših internetskih domena

## Reference 
## Vanjski linkovi 
* Spisak najviših domena, na *iana.org*.

Kategorija:Venecuela
V
INFO magazin

**INFO magazin** je najčitaniji bosanskohercegovački mjesečnik posvećen informatičkim tehnologijama i modernom načinu života. Uređuje ga grupa mladih ljudi, s ciljem širenja informatičkog znanja i kulture.

U INFO magazinu se mogu pročitati recenzije hardvera i softvera, pojašnjenja trenutnih i dolazećih tehnologija, svježe novosti s domaćeg i svjetskog IT tržista, konkretne primjere korištenja pojedinih alata, škole, te recenzije igara i drugog zabavnog softvera. Po jedna ili više aktuelnih tema svaki broj je u fokusu kao tema broja.

**INFO Online** je *online* izdanje magazina. Pored novosti i sadržaja koji se prenose iz štampanog izdanja, dio sadržaja je ekskluzivan i objavljuje se samo na IOL.
Uz svaki broj magazina stalni dodatak je INFO DVD, sa najnovijim *shareware* i *freeware* alatima, *demo* verzijama komercijalnog softvera i igara, uz stalnu kolekciju najpotrebnijih alata.
Jubilarni 100. broj je izašao u maju 2006. godine.

Prvi broj INFO magazina je izašao 1997. godine.

## Vanjski linkovi 
*Službena stranica magazina

Kategorija:Računarski časopisi
Kategorija:Časopisi u Bosni i Hercegovini
Fauna

mini|desno|300px|Šematski primjer faune jednog ostrva
**Fauna** (latinski *Fauna* ili *Bona Dea*, božica plodnosti starih Rimljana), skupni naziv za sav životinjski svijet neke određene životne sredine, područja; nekog kontinenta, zemlje; kraja, lokaliteta; nekog perioda u prošlosti Zemlje (geološka fauna itd.). Tako se govori o morskoj fauni, slatkovodnoj, kopnenoj, o fauni livada, šuma, močvara, špilja itd. Za razliku od faune, sav se biljni svijet naziva florom. Kao skupni naziv za sav živi svijet, floru i faunu, neki noviji autori upotrebljavaju termin biot.

## Također pogledajte 
* Biološka raznovrsnost
* Ekologija
* Ekosistem
* Prirodno okruženje

Kategorija:Životinje
Kategorija:Ekološka terminologija
Nirvana (čvor)

* Nirvana, pojam iz budizma i džainizma
* Nirvana (grupa), američka grupa
* Nirvana (britanska grupa), britanska psihodelična grupa (1967–trenutno)
* Nirvana 2002, švedska death metal grupa (1988–1991)
MAC adresa

U računarskim mrežama **Media Acces Control adresa** ili jednostavno **MAC adresa** je jedinstven označivač ili ključ koji se nalazi u skoro svim mrežnim uređajima. Većina protokola iz drugog OSI sloja koristi jedno od tri mjesta koje nadgleda IEE: *MAC-48*, *EUI-48* i *EUI-64*, koji su dizajnirani da budu globalno jedinstveni. 

## Adresiranje 
ARP/RARP se obično koristi za mapiranje 2 sloja MAC adrese za daljne adresiranje na protokol 3 sloja kao što je Internet Protocol. Na Ethernet mrežama MAC adresa omogućava svakom serveru da bude jedinstveno označen i da dozvoli blokovima podataka da budu označeni za određeni server. 

Najviše se koristi MAC-48 adresiranje, što znači da je adresa 48-bitna što dalje znači da je potencijalno moguće imati 281,474,976,710,656 adresa gdje je mala vjerovatnoća da će jedan uređaj imati istu MAC adresu, a ona je jedinstvena za svaki mrežni uređaj.

Sljedeće mreže koriste MAC-48 format za adresiranje:
* Ethernet
* Token Ring
* WiFi
* Bluetooth
* FDDI
* ATM 
* SCSI i Fibre Channel

## Također pogledajte 
* NSAP adresa
* OSI model

## Vanjski linkovi 
* Vodič za mijenjanje MAC adrese unutar Windows 2000/XP/2003
* SMAC - Najpopularniji mjenjač adrese
* arhivirana stranica http://www.techzoom.net/mac - online MAC dekoder adrese
* IEEE OUI and Company_id Assignments
* MAC Address and Vendor Lookup 
* arhivirana stranica http://www.cavebear.com/CaveBear/Ethernet/ Michael Pattonov "Ethernet Codes Master Page"
* arhivirana stranica http://macshift.natetrue.com Macshift - Besplatni mijenjač MAC adrese
* arhivirana stranica www.alobbs.com/macchanger GNU/Macchanger - Program za mijenjanje MAC adrese na Linuxu

Kategorija:Računarske mreže
GNU Privacy Guard

**Gnu Privacy Guard** (*GnuPG* ili *GPG*) jest slobodna zamjena za PGP kriptografski softver, objavljen pod GPL licencom. Dio je GNU softverskog projekta fondacije slobodnog softvera, i primila je mnogo donacija od njemačke vlade. GnuPG je potpuno usaglašen sa RFC-om 2440, IETF standardom za OpenPGP. Trenutne verzije PGPa su interoperabilne sa GnuPG-om i drugim OpenPGP-kompatibilnim sistemima. Iako su neke starije verzije PGP-a također kompatibilne, nisu sve prednosti novog softvera podržane od starog. Korisnici trebaju razumjeti te nekompatibilnosti i raditi na njima.

## Reference 
## Vanjski linkovi 
* Službeni sajt 
* MacGPG 
* GnuPG priručnik 

Kategorija:Linux
Kategorija:Sigurnost računara
Almir Zalihić

**Almir Zalihić** jeste bosanskohercegovački pisac rođen 1960. u Mostaru. Završio je studij književnosti. Objavljuje poeziju, prozu, esejistiku i književnu kritiku u listovima i časopisima od 1980, a istovremeno se bavi antologičarskim radom. Zastupljen je u antologijama, čitankama, panoramama i izborima književnog stvaralaštva. Uredio je i priredio na desetine knjiga drugih autora. Trenutno živi u Brčkom. Glavni je urednik izdavačke kuće *Zalihica*. Bio je glavni i odgovorni urednik časopisa Život, te časopisa Mak. Član je Društva pisaca Bosne i Hercegovine.

## Objavljene knjige 
*
* Suhi žig. Priče. 1989.
* Raseljeno lice. Poezija. 1993.
* Raseljeno lice i druge pjesme. Poezija. 1994.
* Antologija savremene književnosti Bošnjaka iz Sandžaka (zajedno s Nurom Sadikovićem). 1998.
* Pogled iznutra. Eseji. 1999.
* Raseljeno lice i drukčije pjesme. Poezija. 2000.
* Antologija savremene poezije Bošnjaka iz Sandžaka, 2000.
* Antologija savremene poezije Bošnjaka iz Sandžaka.(II izdanje) 2001.
* Sasvim obična smrt. Roman. 2002.
* Porodični album. Poezija za djecu i omladinu, 2003.
* Rječnik sumnji. Poezija, 2005.
* Gospodari balansiranja /Antologija savremene proze Bošnjaka iz Sandžaka/. 2006.
* Imaju li zvijezde domovinu. Priče. 2007.
* Iskorak iz muka. Eseji, kritike. 2010.
* Lucida Calligaphy. Poezija. 2010.
* Polovina pređašnjegsvijeta. Poezija. 2011.
* Camera obscura. Poezija. 2012.
* Poetika razdešenih detalja Amira Brke. Studija. 2016.
* Pearl Medicine. A children's book. 2017.
*Poetika razdešenih detalja Amira Brke. Studija /drugo dopunjeno izdanje/ 2018.
*Iskorak iz muka /knjiga druga/. Eseji, kritike. 2019.
*Kruna svega srušenog. Poezija. 2020.
*Tuga je golub u bijelom. Proza. 2020.
*Pogled iznutra, iznova. Eseji, kritika. 2022. 
*Slaganje vremena. Poezija. 2024.
*Novi Milenij - bošnjačka poezija 2000-2025. 2025.

## Objavljeni udžbenici 
* Čitanka za 6. razred osnovne škole (zajedno sa Željkom Grahovcem). Sarajevo 2003.
* Čitanka za 6. razred osnovne škole (zajedno sa Željkom Grahovcem), II izdanje. Sarajevo, 2004.

## Reference 
https://bosna.hr/u-zagrebu-objavljena-monumentalna-antologija-bosnjacke-poezije-novi-milenij/

## Vanjski linkovi 
Kategorija:Bosanskohercegovački pisci
Kategorija:Biografije, Mostar
Kategorija:Rođeni 1960.
Kategorija:Živi ljudi
Moderna arhitektura

[mini|desno|[Bauhaus "kolijevka" moderne arhitekture]]
**Moderna arhitektura** je široki pojam koji se koristi za obilježavanje više graditeljskih stilova sa sličnim karakteristikama koje se prevashodno zasnivaju na pojednostavljavanju formi i eliminaciji ornamentike. Više stilova sa ovim karakteristikama su se prvi put počeli pojavljivati početkom 20. vijeka. 1940-ih ovi stilovi su ujedinjeni i identifikovani kao međunarodni stil koji je poslije toga postao dominantan način gradnje tokom nekoliko decenija dvadesetog vijeka.

Precizne karaktereistike i izvori moderne arhitekture su još uvijek pod velikom polemikom.

## Karakteristike 
Moderna arhitektura se obično karakteriše sa:
* Odbijanjem historijskih stilova kao izvora arhitektonske forme (historicizam)
* Prihvatanje principa da materijali i funkcija određuju formu
* Prihvatanje estetike mašine
* Odbijanje ornamentike
* Prihvatanje izražajnosti strukturalnih komponenata objekta

## Također pogledajte 
* Organska arhitektura
* Arhitektura kritičkog regionalizma

Kategorija:Arhitektura
Kategorija:Arhitektonski stilovi
NEC

mini|desno|NEC logo
**Nippon Denki Kabushiki Gaisha** ili skrećeno **NEC** je danas jedna od najvećih Japanskih kompanija.

NEC je bila jedna od prvih kompanija koja ulazi u posao proizvodnje 80xxx procesora. Tokom druge polovine 1980-ih godina njeni procesori napravljeni po vlastitom dizajnu su bolji na istim brzinama od Intela, ali kao i drugi proizvođači toga razdoblja zaostaju približno jednu generaciju za originalima.

Kako do 1990. godine finansijski rezultati odjela za proizvodnju procesora nisu zadovoljili očekivanja NEC se odlučuje za napuštanje daljnje borbe na tom segmentu tržišta. U trenutku kada tada postojeće generacije procesora s imenima NEC V20 - NEC V50 postanu zastarjele proizvodni pogoni su prebačeni na pravljenje telekomunikacijskih proizvoda.

NEC procesori su korišteni i na Amiga 500 karticama za potpunu hardversku emulaciju PC računara.
Nec proizvodi i monitore.

Kategorija:Računarska preduzeća u Japanu
Šangaj

mini|200p|Shanghai
**Shanghai** (*Šangaj*) je luka i najmnogoljudniji grad Kine, globalni finansijski centar i prometno čvoriste sa najvećom kontejnerskom lukom na svijetu. Nalazi se u provinciji Kiangsu, pored rijeke Hwang-pu i u blizini ušća rijeke Yangtze.

Poznat je kao trgovačko središte još u 12. vijeku, ali je tek nakon poraza Kine u Prvom opijumskom ratu (1839-42) otvoren za trgovinu Evropljanima, zbog čega se brzo razvio u jedno od najvažnijih trgovačkih centara Istočne Azije. U velikom dijelu grada su strane sile ostvarile suverenitet i cijeli niz privilegija. Zbog toga se tamo razvio nacionalistički i revolucionarni pokret. Zbog toga je u 20. vijeku imao burnu historiju - godine 1927. je u njemu izvršen veliki pokolj komunista, a teško je stradao godine 1937. za vrijeme japanskog napada na Kinu. Godine 1949. postao je dijelom NR Kine.

Danas predstavlja jedno od najvažnijih ekonomskih središta u svijetu.

Shanghai-Jin Mao-26-Aussicht-2012-gje.jpg
Shanghai-Bund-22-Su Zhou-River-Bruecke-2012-gje.jpg
Shanghai-Pudong-16-2012-gje.jpg
Shanghai-Ghettoviertel-04-Synagoge-2012-gje.jpg
Shanghai-Stadtplanungsmuseum-16-2012-gje.jpg
Shanghai-Markt-02-Halle-2012-gje.jpg
Shanghai-Abrissquartier-06-2012-gje.jpg
Shanghai-10-Uhrturm-2012-gje.jpg

## Međunarodni odnosi 
### Gradovi prijatelji
* Guadalajara – 

## Također pogledajte 
* Kina

## Vanjski linkovi 
* Zvanična stranica grada 

Kategorija:Gradovi u rangu provincije u Kini
Kategorija:Gradovi u Kini
Kategorija:Šangaj
Ernst Haeckel

**Ernst Haeckel** (Potsdam, 16. februar 1834. - Jena, 9. august 1919.), njemački zoolog i filozof.

Bio je profesor zoologije na Univerzitetu u Jeni, istaknuti i borbeni Darwinov sljedbenik. Dao je niz izvornih monografija o morskim beskičmenjacima. Postavio je teoriju gastreje, formulisao biogenetski zakon. Zacrtao je prve genealogije životinjskog carstva i postavio teoriju o nastanku života iz nežive tvari. Popularizator je evolucijske teorije. Poznat je osnivač ekologije koju je definisao kao ekonomiju prirode, istraživanje totalnih odnosa organizama prema organskoj i neorganskoj okolini i kao učenje o kompleksnim međuodnosima koji su uvjet borbe za opstanak. 

## Također pogledajte 
* Embriologija
* M. C. Escher

Haeckel, Ernst
Haeckel, Ernst
MPlayer

**MPlayer** je *media player* otvorenog koda (open-source) koji podržava reprodukciju velikog broja formata (AVI, ASF, VOB, MOV, WMV), prvenstveno namijenjen UNIX operativnim sistemima. Također postoji i verzija za Microsoft Windows. Podržava razne standarde (MPEG 1, 2 i 4), te MPEG4 codece (Divx, Xvid, Quick Time, Real video).

Analogno MPlayeru na Microsoft OS-ovima su BSPlayer i Micro DVD Player.

## Vanjski linkovi 
* Službeni sajt 
* Download 
* Dodatne informacije o programu 
* MPlayerXP - thread based fork of mplayer 

Kategorija:Softver
Kategorija:Linux
Svila

**Svila** je fino tekstilno vlakno koje se dobija od čaure svilene bube (*Bombyx mori*). Potiče iz Kine i bila je važna trgovačka roba koja je u Evropu stizala putem svile.

U Kini je pod prijetnjom smrtne kazne bilo zabranjeno iz zemlje iznijeti gusjenicu ili jaja svilene bube. Godine 555. dva fratra su uspjela prokrijumčariti jajašca dudovog svilca bizantskom caru Justinijanu. S tim jajima i znanjem o načinu uzgoja svilenih buba koje su stekli za vrijeme svog boravka u Kini, sad je bilo moguće i izvan Kine proizvesti svilu. Svi dudovi svilci u Evropi i danas vode porijeklo od tih prokrijumčarenih jajašaca.

## Osobine 
Hemijski sastav sirove svile zavisi od vrste svilene bube, ishrane, klime i uslova gajenja. Svila je otporna na većinu mineralnih kiselina, osim na sumpornu kiselinu. Požuti pod uticajem znoja, jer brzo i vrlo dobro upija znoj. Zbog svoje postojanosti na dejstvo mikroorganizama (gljivice i bakterije) koristi se kao tekstilni materijal.

Vrlo je prijatna za kožu, odvaja vrućinu ili suvišnu vlagu, s osobinama antialergika. Ima vrlo veliku zateznu tvrdoću (u istim dimenzijama jača je od čelika), pa se koristi kod supersoničnih aviona, u proizvodnji guma za profesionalne bicikle. Čista svila je teško zapaljiva.

## Nematerijalna kulturna baština 
Tradicionalna proizvodnja svile se nalazi na UNESCO-voj Reprezentativnoj listi nematerijalnog kulturnog nasljeđa čovječanstva kao zajednički element nematerijalnog kulturnog nasleđa u Afganistanu, Azerbejdžanu, Iranu, Tadžikistanu, Turkmenistanu, Turskoj i Uzbekistanu. Odluku o upisu donio je Međuvladin komitet za očuvanje nematerijalnog kulturnog naslijeđa na zasjedanju koje je održano od 28 novembra do 4. decembra 2022. god. u Rabatu, Maroko
## Reference 
Kategorija:Tekstil
Kategorija:Vlakna
Kategorija:Nematerijalna kulturna baština u Afganistanu
Kategorija:Nematerijalna kulturna baština u Azerbejdžanu
Kategorija:Nematerijalna kulturna baština u Iranu
Kategorija:Nematerijalna kulturna baština u Tadžikistanu
Kategorija:Nematerijalna kulturna baština u Turskoj
Kategorija:Nematerijalna kulturna baština u Turkmenistanu
Kategorija:Nematerijalna kulturna baština u Uzbekistanu
Kategorija:Kineski izumi
Kategorija:Biomaterijali
Multnomah

[mini|desno|200px|[Sauvie Island, okrug Multnomah, Oregon. Dom je plemena Multnomah na kojem su živjeli hiljadama godina prije Evropljana, sve do 1830-tih kada su ih decimirale bolesti. Multnomahi su izrađivali kamene skulpture duhova zaštitnika (pronađena glava sove), noževe od kamena i velike drvene kuće.]]

**Multnomah** (Wappato; vidi tekst) /Nē'malnōmax, 'nizvodno'. Pleme je Chinookan Indijanaca sa i naokolo ostrva Sauvies sa ušća Willamette u Columbiji, Oregon. Poznati su i pod imenom Wappato, koji označava gomoljasti korijen biljke Sagittaria variabilis. 

Mooney (1928) procjenjuje da ih je 1780. bilo 3600. Multnomahi kao i druga  susjedna plemena žive od ribarenja i kopanja wappato korjenja na ostrvu Sauvie. Godine 1805. bilo ih je oko 800, a imali su 5 sela. Dolazak bijelaca za njih ne predstavlja ništa dobro. Godine 1834. Multnomahe su decimirale boginje i malarija. Godine 1910. tek nekoliko članova plemena Multnomah koji su preživjeli, prebačeni su na rezervat Grand Ronde u Oregonu.

## Bande 
*Cathlacomatup, na južnoj strani Sauvie Islanda;  
*Cathlacumup na zapadnoj obali donjeg ušća Willamette i odatle prema Deer Islandu; 
*Cathlanaquiah, na jugozapadu Sauvie Islanda; 
*Clahnaquah, Sauvie Island; 
*Claninnata, na jugozapadu Sauvie Island; 
*Kathlaminimin, na sjeverozapadu Sauvie Islanda, kasnije se udružuju sa Indijancima Nemoit i Cathlacumup;  
*Multnomah, Sauvie Island; 
*Nechacokee, na južnoj obali Columbije; 
*Nemalquinner, na slapovima Willamette; 
*Shoto, na sjevernoj obali Columbije, nasuprot ušća Willamette. 

## Reference 
## Vanjski linkovi 
*Multnomah Indians 

Kategorija:Chinookan
Kategorija:Indijanci, SAD
Orjol

**Orjol** () jest grad u Rusiji. Upravno je središte Orlovske oblasti (Centralni savezni okrug). Smješten je uz Oku, približno 360&nbsp;km jugozapadno od Moskve.

Ime grada znači "orao".

Broj stanovnika: 333.600 (2002. sveruski popis stanovništva)

Osnovan je 1566. kao tvrđava na tadašnjoj južnoj međi Moskovske kneževine. Godine 1611. Poljaci su ga opustošili i opet izgradili. Rastom i širenjem Moskovske kneževine grad je gubio na važnosti, pa je, budući da je usred plodne zemlje crnice, okrenuo svoju privredu na uzgoj žita. U 19. stoljeću željeznica i ceste dosegle su Orjol, pa je opskrbljivao Moskvu pšenicom i brašnom.

Industrijalizacija je nastupila za doba boljševičke vlasti. Godine 1942. i 1943. bio je poprište velikih bitaka.

U razdoblju iza Drugog svjetskog rata izgrađene su čeličane i industrija precizne mehanike.

## Poznati stanovnici 
* Mihail Bahtin, filozof, teoretičar umjetnosti
* Denis Nikolajevič Menjšov, biciklist
* Ivan Turgenjev, pisac i šahist

## Također pogledajte 
* Spisak gradova u Rusiji

## Vanjski linkovi 
* Zvanična stranica 

Kategorija:Gradovi u Rusiji
Kategorija:Orlovska oblast
Ivan Turgenjev

mini|Ivan Sergejevič Turgenjev
**Ivan Sergejevič Turgenjev** (ruski **Ива́н Серге́евич Турге́нев**, Orel, 9. novembar 1818. - Bougival, 3. septembar 1883.), ruski književnik.

Zajedno sa mlađim kolegama Dostojevskim i Lavom Tolstojom je bio od ključnih pisaca koji je u velikoj mjeri doprinijeo da ruska literatura dobije svjetski status. 
Njegovo djelo *Očevi i djeca* smatra se jednim od najvažnijih romana u 19. vijeku.

Turgenjev je bio impresioniran modernim društvom u Zapadnoj Evropi, pa se u domovinu vratio kao "zapadnjak", što je bila sušta suprotnost tadašnjem "slavenizmu", i vjerovao je da Rusija može postati boljom zemljom imitirajući Zapad i ukidajući zastarjele institucije kao što je kmetstvo.

## Reference 
Kategorija:Rođeni 1818.
Kategorija:Umrli 1883.
Turgenjev, Ivan Sergejevič
CMS

**CMS** ()  je sistem za upravljanje web sadržajem  i predstavlja programsko rješenje za upravljanje sadržajem web stranica.
Velika uloga ovog sistema se ogleda u tome što omogućava jednostavnu izmjenu i unos sadržaja na stranicu korištenjem grafičkog okruženja umjesto programerskog.

## Osobine CMS-a 
* Web interfejs za administraciju
* Online uređivanje sadržaja
* Upravljanje s raznim izvoznim formatima
* Sistem šablona (*template*)
* Upravljanje verzijama
* Ugrađena podrška za pretragu
* Upravljanje korisnicima
* Upravljanje XML-om
## Komercijalni CMS sistemi 
Komercijalni CMS programi zasnovani su na različitim programskim platformama i dijele se na različite primjene. Glavne prednosti u odnosu na besplatna rješenja su stabilnost, sigurnost, stalna korisnička podrška te mogućnost implementacije u postojeće sisteme i korisničke baze podataka. Bolji CMS programi uključuju napredne funkcije, a korisniku omogućuju jednostavno i sigurno korištenje.

* Magma CMS - službena stranica Magma CMS-a 
* Webiny - hrvatski CMS sistem službena stranica Webiny-a

## Slobodni i besplatni CMS klijenti 
* TYPO3 
* Joomla!

## Vanjski linkovi 
* Useful and interesting articles about CMS

Kategorija:Internet
Keš memorija

mini|desno|250px|Dijagram memorijskog keša centralne procesorske jedinice
**Cache** je mala memorija koja služi za pohranu podataka koji se često koriste. U nju se, za razliku od *buffer* memorije može pisati na koje mjesto se želi i čitati sa kojeg mjesta se želi. L1 cache je primarna cache memorija. Nalazi se na istom čipu kao i procesor, radi na taktu procesora, kapacitet 8-128kB.
L2 cache- sekundarna cache memorija najčešće radi na nazivnoj brzini procesora.

U računarskom inženjerstvu keš (cache (izgovor /ˈkæʃ/ kash ili Aust/NZ: /keɪʃ/ kaysh) je komponenta koja transparentno smješta podatke, tako da se budući zahtjevi za tim podacima izvršavaju brže.

Podaci koji su smješteni u kešu mogu biti vrijednosti koje su izračunate ranija ili duplikati početnih vrijednosti koje su smještene drugdje. Ako se zahtijevani podaci nalaze u kešu (cache hit), ovaj zahtjev može biti poslužen jednostavnim čitanjem keša, što je srazmjerno brže. U drugom slučaju, (cache miss), podaci moraju biti preračunati ili dohvaćeni sa originalne lokacije, na kojoj su smješteni, pa je ovo sporije.

Dakle, što više zahtjeva može biti posluženo iz keša, brže su performanse cijelog sistema.
## Vanjski linkovi 
* http://www.unilim.fr/sci/wiki/_media/cali/cpumemory.pdf
* http://msdn.microsoft.com/en-us/library/dd129907.aspx

## Reference 
Kategorija:Procesori
Kategorija:Računarska memorija
Laser

250p|mini|Laser
**LASER** (***L**ight **A**mplification by **S**timulated **E**mission of **R**adiation*) je optički izvor koji emituje fotone u dosljednom mlazu. Laserska zraka je obično skoro jednobojna, tj. sadržava jednu valnu dužinu ili nijansu, te se emituje u uskim mlazovima.

200p|mini|1. Aktivni laserski medij2. Pumpna energija lasera3. Ogledalo4. Djelomično ogledalo5. Laserska zraka
Prvi upotrebljiv optički laser je napravio Theodore H. Maiman 1960 godine.

Koristi se u potrošačkoj elektronici i komunikacijama, astronomiji, nauci, medicini, industriji, vojsci i saobraćajnoj sigurnosti.

## Kategorizacija 
200p|mini|Demonstracija rada lasera
### Po tipu 
* Gasni laseri 
* Hemijski laseri
* Eksimerski laseri
* Čvrsti laseri
* Poluprovodnički laseri 
* Pigmentni laseri

### Po izlaznoj snazi 
* 5&nbsp;mW - laser u CD-ROM uređaju
* 5-10&nbsp;mW - laser u DVD plejeru
* 100&nbsp;mW - laser u CD-R uređaju
* 250&nbsp;mW - izlazna snaga Sony SLD253VL crvene laser diode, korištene u 48-52 brzinskim CD-R pisačima
* 1 W - izlazna snaga zelenog lasera u HVD (Holographic Versatile Disc)
* 100 to 500 Watt (maks. 1.5&nbsp;kW) - tipični zatvoreni CO2 laseri korišteni u industrijskim mašinama (rezački laseri).

## Također pogledajte 
* Laserske skraćenice
* Laserska konstrukcija
* Laserska nauka
* Lasersko skeniranje
* Laserski označivač
* Spisak izvora svjetlosti
* Optičko pojačalo
* Holografija
* Nd:YAG laser

## Vanjski linkovi 
* Često postavljena pitanja za laser, Samuel M. Goldwasser
* Enciklopedija laserske fizike od Dr. Rüdiger Paschotta
* Laserska aktivnost sa inverzijom, Phillip F. Schewe i Ben Stein
* Laserska aktivnost bez inverzije, Phillip F. Schewe i Ben Stein
* Uradi Sam laserska stranica  od profesora Mark Cselea
* Osnove izvora svjetlosti i lasera  
* Central Laser Facility, Velika Britanija

Kategorija:Optički instrumenti
Kategorija:Američki izumi
Kategorija:Ruski izumi
Kategorija:Sovjetski izumi
Kategorija:Fotonika
Host

**Host** je računar ili server povezan u računarsku mrežu (najčešće Internet) a koji može korištenjem standardnih protokola ostvariti komunikaciju s drugim sličnim uređajima (hostovima). Host je izraz iz engleskog jezika koji ima brojna značenja, ali u kontekstu uređaja spojenog na računarsku mrežu nema odgovarajući prijevod, pa se koristi engleski oblik izraza.

Host je u tom kontekstu najčešće konkretan računar, ali može biti i server, router. U kontekstu IP protokola, host može biti bilo koji računar koji ima dodijeljenu IP adresu.

## Reference 
## Vanjski linkovi 
Kategorija:Internet
Polarna svjetlost

mini|desno|250p|Polarna svjetlost
**Polarna svjetlost** (**aurora borealis** i **aurora australis**) spada među najljepše prizore koji se mogu vidjeti u prirodi. Kad se ona pojavi, često se na nebu čuje prasak, a veliki, sjajni luk koji je neprestano u pokretu, osvijetli noć. Blistavi zraci svjetlosti ponekad se rašire poput lepeze, nekad zasvijetle kao jaki reflektori ili se iznenada počnu pomjerati gore-dolje.

Dalje prema sjeveru, tj. prema višim geografskim širinama i bliže polu polarna svjetlost često izgleda kao velika plamena zavjesa koja visi s neba i njiše se lijevo-desno, dok po njenim pokretnim naborima trepere narandžasti, zeleni i plavi plamenovi.

Aurora Borealis svoj najveći sjaj ne dostiže iznad Sjevernog pola, već se najbolje vidi oko Hudsonovog zaljeva u Kanadi, u sjevernoj Škotskoj te u južnoj Norveškoj i Švedskoj.

## Uzroci nastanka svjetlosti 
Prema naučnim mjerenjima, ta se igra svjetlosti dešava na visinama od 80 do 160 kilometara iznad Zemlje, a nastaje kao *posljedica električnih pražnjenja razrijeđene gornje atmosfere*.

Polarnu svjetlost stvara Sunčev vjetar, koji usijane čestice plazme s površine Sunca izbacuje u svemir. Te čestice potom privlači Zemljino magnetsko polje, koje je najjače na Sjevernom i Južnom polu, a one na kraju ostaju 'zaglavljene' u ionosferi, odnosno onom dijelu atmosfere koji se proteže od 60 do 600 kilometara od Zemljine površine. Prasak šarene svjetlosti polarnog svjetla nastaje usljed sudaranja čestica (obično elektrona) i atoma; pri sudaru, elektroni se mogu vratiti u svoje prvobitno stanje niže energije i u tom procesu oslobađaju *fotone* ili svjetlosne čestice, poznatije kao *aurora borealis*. Svjetlo titra na nebu kao da je živo i vidljivo je samo u području Arktičkog i Antarktičkog kruga. Najčešće je zeleno polarno svjetlo, dok je crveno najrjeđe.

mini|lijevo|235p|Aurora Australis

## Reference 
## Vanjski linkovi 
* E škola 
* Multidisciplinarni projekat SVJETLOST
* Fotografije i izvještaji iz Rusije
* Historija zvukova polarne svjetlosti

Kategorija:Zemaljske plazme
Kategorija:Svemirske plazme
Kategorija:Polarne regije Zemlje
Kategorija:Atmosferski optički fenomeni
Kategorija:Zemaljski fenomeni
Kategorija:Električni fenomeni
Kategorija:Izvori svjetlosti
Kategorija:Planetologija
Kategorija:Izvori elektromagnetne interferencije
Kategorija:Svemirska meteorologija
Kategorija:Geomagnetizam